CPF หนุนการแข่งขันกีฬา “สงขลาเกมส์” 2560
CPF มอบเงินจำนวน 300,000 บาท หนุนการแข่งขันกีฬาแห่งชาติ ครั้งที่ 45 “สงขลาเกมส์” 2560 หวังร่วมสร้างสังคมสุขภาพดีในระยะยาว
1 มิ.ย. 2560

นายทรงพล สวาสดิ์ธรรม ผู้ว่าราชการจังหวัดสงขลา รับมอบเงิน 300,000 บาท จากนายจรัส อัศวชาญชัยสกุล รองกรรมการผู้จัดการ เป็นตัวแทน บริษัท เจริญโภคภัณฑ์อาหาร จำกัด (มหาชน) หรือ CPF เพื่อสนับสนุนการจัดแข่งขันกีฬาแห่งชาติ ครั้งที่ 45 “สงขลาเกมส์” ที่จะจัดขึ้นระหว่างวันที่ 20 – 30 มิถุนายน 2560 นี้ การสนับสนุนในครั้งนี้ดำเนินการตามแนวทางของซีพีเอฟที่มุ่งส่งเสริมการออกกำลังกายมากขึ้นเพื่อสุขภาพแข็งแรง และสอดคล้องตามนโยบายของรัฐบาล เพื่อร่วมสร้างสังคมสุขภาพดีในระยะยาว ณ ศาลากลางจังหวัดสงขลา